laion/Wikipedia-Exotic huggingface dataset:
ფაილების მენეჯერი

ფაილების მენეჯერი (ინგლ. file manager) — კომპიუტერული პროგრამა, რომელიც წარმოადგენს ფაილთა სისტემებსა და ფაილებთან მომხმარებლის ინტერფეისს. ფაილების მენეჯერი საშუალებას იძლევა შევასრულოდ ხშირად გამოყენებადი ოპერაციები — შექმნა, გახსნა/დათვალიერება, რედაქტირება, გადაადგილება, კოპირება, წაშლა, ძებნა და სხვა. ძირითადი ფუნქციების გარდა ზოგიერთ ფაილების მენეჯერს აქვს რიგი დამატებითი საშუალებები, როგორებიცაა: ქსელში მუშაობა (FTP, NFS და სხვების საშუალებით), სარეზერვო კოპირება, პრინტერების მართვა და სხვა. გამოყოფენ ფაილების მენეჯერის სხვადასხვა ტიპებს, მაგალითად: სანავიგაციო და სივრცობრივს — ზოგჯერ უზრუნველყოფს ამ რეჟიმებს შორის გადართავს. ორპანელიანი — ხშირ შემთხვევაში გვერდიგვერთ აქვთ ორი იდენტური პანელი ფაილების ჩამონათვალით, კატალოგთა ხით და სხვ. DOS Norton Commander DOS Navigator Volkov Commander PIE Commander DOS Shell Microsoft Windows Directory Opus DOS Navigator FAR Manager FreeCommander Frigate Just Manager - ოფიციალური საიტი(ინგლისური) Multi Commander - ოფიციალური საიტი(ინგლისური) Nomad.NET - ოფიციალური საიტი დაარქივებული 2017-03-28 საიტზე Wayback Machine. (ინგლისური) Total Commander NexusFile - ოფიციალური საიტი(ინგლისური) Unreal Commander ViewFD Altap Salamander File Navigator POSIX (GNU/Linux, BSD და სხვ.) Midnight Commander Demos Commander Krusader Worker GNOME Commander Tux Commander Beesoft Commander AmigaOS Class Action Directory Opus DosControl FileMaster FileQuest Symbian OS (Series 60) Griffon Symbian Commander Kitot Cloud Commander Double Commander MuCommander Mad Commander J2ME MiniCommander Microsoft Windows Проводник Windows (ინგლ. Windows Explorer) — დამონტაჟებულია Windows-ში Directory Opus Q-Dir Windows Mobile Стандартный File Manager Bynarys Smart Explorer Pocket Total Commander Resco Explorer Mac OS X Finder Path Finder POSIX (GNU/Linux, BSD და სხვ.) Konqueror — поставляется с KDE Nautilus (файловый менеджер) — მოყვება GNOME-თან ერთად ROX-Filer — მოყვება ROX Desktop-თან ერთად Thunar — მოყვება Xfce-თან ერთად Dolphin — მოყვება KDE 4-თან ერთად Krusader Worker AmigaOS Directory Opus Magellan Scalos Workbench — მოყვება AmigaOS-თან ერთად Symbian OS (Series 60) FileMan SeleQ BeOS OpenTracker IRIX fsn Linux File System Visualizer Windows NavScope ფაილების მენეჯერების სია
გიორგი თუმანიშვილი

გიორგი მიხეილის ძე თუმანიშვილი (თუმანოვი; დ. 8 თებერვალი [ ძვ. სტ. 27 იანვარი], 1854, თბილისი ― გ. 26 იანვარი, 1920, იქვე; დაკრძალულია ხოჯივანქის სასაფლაოზე) — თავადი, ქართველი საზოგადო მოღვაწე, პუბლიცისტი. პოეტ მიხეილ თუმანიშვილის შვილი. 1871 წელს დაამთავრა თბილისის გიმნაზია, 1875 წელს — ნოვოროსიის (ოდესის) უნივერსიტეტის იურიდიული ფაკულტეტი სამართლის კანდიდატის წოდებით. ერთხანს მსახურობდა ფოთის სასამართლო უწყებაში, შემდეგ — მეფისნაცვლის კანცელარიაში საგლეხო განყოფილების უფროსად. იმავე წელს ნიკო ნიკოლაძისაგან შეიძინა გაზეთი „ნოვოე ობოზრენიე“, რომელსაც ვ. და კ. თუმანიშვილებთან ერთად სცემდა 1903 წლამდე. თუმანიშვილის სტატიები და წერილები იბეჭდებოდა იმდროინდელ პროგრესულ პრესაში; თანამშრომლობდა „დროებასა“ და „ივერიაში“. 1878-1879 წლებში გამოსცა ქართული „ალმანახი“. შექმნა ქართული საგამომცემლო ამხანაგობა, რომელმაც პირველად გამოსცა წიგნად ნიკოლოზ ბარათაშვილისა და სხვა ქართველი პოეტების თხზულებანი. თუმანიშვილს სხვადასხვა საკითხებზე გამოცემული აქვს მრავალი ნაშრომი, მათ შორის რამდენიმე საცნობარო წიგნი და „დახასიათებანი და მოგონებანი“ იმდროინდელ ლიტერატურულ და პოლიტიკურ მოღვაწეებზე. მონაწილეობდა კავკასიაში საერობო დაწესებულებათა და თბილისის პოლიტექნიკუმის დაარსებაში. თითქმის 30 წლის მანძილზე იგი არჩეული იყო თბილისის ქალაქის ხმოსნად; 1905 წელს იყო ვაკის დასახლების თბილისთან შეერთების ინიციატორი. თუმანიშვილი ასევე იყო კავკასიისმცოდნეობის კურსებისა და საზოგადოებრივი კლუბების ორგანიზატორი. თუმანიშვილი აქტიურად მონაწილეობდა ქართული თეატრის საქმიანობაში. იყო ქართული დრამატული ამხანაგობის ერთ-ერთი დამაარსებელთაგანი. ხელთუბნელი მ., სალიტერატური-საზოგადოებრივი წარსულიდან, თბ., 1938 ქართული საბჭოთა ენციკლოპედია, ტ. 5, თბ., 1980. — გვ. 9.
იტალიის კატეპანატი

იტალიის კატეპანატი (ბერძ. κατεπανίκιον Ἰταλίας კატეპანიკიონ იტალიას) — ბიზანტიის იმპერიის პროვინცია. მოიცავდა ტერიტორიებს წარმოსახვითი ზოლის (მონტე-გარგანოდან სალერნოს ყურემდე) სამხრეთით. ქალაქები: ამალფი და ნეაპოლი ამ ზოლის ჩრდილოეთით მოხვდნენ, მაგრამ ისინი კატეპანის ერთგულები იყვნენ. იტალიის ერთ-ერთი პროვინციის სახელი კაპიტანტა‎ კატეპანატი-დან მომდინარეობს. Charanis, Peter. "On the Question of the Hellenization of Sicily and Southern Italy During the Middle Ages." The American Historical Review. Vol. 52, No. 1 (Oct., 1946), pp. 74–86. Kreutz, Barbara M. (1996). Before the Normans: Southern Italy in the Ninth and Tenth Centuries. Philadelphia: University of Pennsylvania Press. ISBN 0-8122-1587-7. Loud, G.A. (2006). "Southern Italy in the tenth century". In Reuter, Timothy. The New Cambridge Medieval History, Volume III c. 900–c. 1204. Cambridge University Press. pp. 624–645. ISBN 978-0-521-36447-8.
ჯოშემი გიბსი

ჯოშემი ჰამიშ გიბსი (ასევე მისტერ გიბსი) (ინგლ. Joshamee Gibbs) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი კევინ მაქნელიმ განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“. ფილმებში ჯოშემი გიბსი არის მეკობრე ჯეკ ბეღურას და ჰექტორ ბარბოსას ხომალდ „შავი მარგალიტის“ ეკიპაჟის ერთ-ერთი წევრი. ის „კარიბის ზღვის მეკობრეების“ ხუთივე ნაწილში ჩნდება, ჯეკ ბეღურას ერთგული თანამებრძოლია დი მისი თანმხლებია ყველა თავგადასავალში. ჯოშემი გიბსი — კინოფილმების ინტერნეტ მონაცემთა ბაზა (ინგლისური) პროფილი „კარიბის ზღვის მეკობრეების“ ვიკიში
MTV Hits (ევროპა)

MTV Hits — 24-საათიანი უწყვეტი მუსიკალური არხი, დაარსებული 2014 წლის 27 მაისს Viacom International Media Networks Europe-ის მიერ, რომელმაც ჩაანაცვლა MTV Hits UK ვერსია. არხი ხელმისაწვდომია ევროპის შემდეგ ქვეყნებში: ბელგია, ნიდერლანდები, ლატვია, თურქეთი, საფრანგეთი, შვედეთი, დანია, ნორვეგია, ფინეთი, რუმინეთი, ისრაელი, ავსტრია, გერმანია, შვეიცარია, პოლონეთი და რუსეთი MTV Hits UK MTV Europe MTV Base MTV Classic MTV Dance MTV Live MTV Music MTV Rocks VH1 Europe VH1 Classic Europe Viacom International Media Networks Europe TV Guide დაარქივებული 2017-08-26 საიტზე Wayback Machine. MTV Hits Europe - presentation, screenshots Společnost MTV Networks získala licenci pro tři další kanály Britské reklamy a teleshპing mizí z hudebních kanálů MTV
ერევნის სახანო

ერევნის სახანო (სპარს. خانات ایروان) — სპარსეთის ვასალური დაქვემდებარების ფეოდალური წარმონაქმნი. 1604 წელს დააარსა აბას I-მა აღმოსავლეთ სომხეთის ტერიტორიაზე, ცენტრი იყო არარატის ველი ქ. ერევნითურთ. სახანოში მთელი ადმინისტრაციული და სამხედრო ხელისუფლება შაჰის მიერ დანიშნულ სარდალს (მხედაერთმთავარს) ეკუთვნოდა, ის ითვლებოდა ხელმწიფის ნაცვლად და ბეგლარბეგი ეწოდებოდა. ერევნის სახანო წვრილ ადმინისტრაციულ ერთეულებად — მაჰალებად იყოფოდა, XIX საუკუნის დასაწყისისათვის მათი რაოდენობა 15-ს აღწევდა. მაჰალების მმართველებს ნაიბები ან ბეგები ეწოდებოდა. ნაიბებს ხშირად გამაჰმადიანებული სომხებისა და ქართველების წრიდან ნიშნავდნენ. ქართველები თვით ერევნის ხანებიც ყოფილან. მაგ., გარკვეულ დროს ერევნის ხანი იყო კონსტანტინე კახთა მეფე (იგივე მაჰმად ყული-ხანი). ერევნის სახანოს პირველი მმართველი (ბეგლარბეგი) იყო აბას I-ის სახელგანთქმული მხედართმთავარი ამირგუნა-ხანი (1604-1622), რომელმაც სახანოს გასაძლიერებლად უკან დააბრუნა XVII საუკუნის დასაწყისში ირანში გადასახლებულ სომეხთა ნაწილი. XVIII საუკუნის დასაწყისში ერევნის სახანოში ეროვნულ-განმათავისუფლებელმა მოძრაობამ განსაკუთრებული ხასიათი მიიღო. ამ ბრძოლაში სომხებს მხარს უჭერდა ქართლის მეფე ვახტანგ VI და განჯის მოსახლეობა. ნადირ-შაჰის მოკვლის (1747) შემდეგ ირანი ანარქიამ მოიცვა და ცალკეულმა სახანოებმა, მათ შორის ერევნის სახანომაც, ავტონომია მოიპოვა. XVIII საუკუნის II ნახევარში გაძლიერებულმა ქართლ-კახეთის სამეფომ ერევნის სახანო თავის ვასალად აქცია. რუსეთ-ირანის ომების (1804-1813, 1826-1828) შედეგად ერევნის სახანო რუსეთის იმპერიაში მოექცა. 1828 წლის 10 თებერვალს ერევანის და ნახიჩევანის სახანოები დაიშალა და 1828 წლის 21 მარტს მათი ტერიტორიების გაერთიანებით შეიქმნა სომხეთის ოლქი. მაისურაძე, გ., ქართული საბჭოთა ენციკლოპედია, ტ. 4, თბ., 1979. — გვ. 179. მაისურაძე, გ., ენციკლოპედია „საქართველო“, ტ. 3, თბ., 2014. — გვ. ?. История армянского народа, ч. 1, Ер., 1951; Петрушевский И. П., Очерки по истории феодальных отношений в Азербайджане и Армении..., Л., 1949,
კატლერ ბეკეტი

კატლერ ბეკეტი (ინგლ. Cutler Beckett) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ტომ ჰოლანდერმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: მკვდრის სკივრი“. კატლერ ბეკეტი იყო ბრიტანეთის ფლოტის ადმირალი. ის ემსახურებოდა დიდი ბრიტანეთის მეფე ჯორჯ II-ს. მას სურდა საბოლოოდ მსოფლიოში ყველა მეკობრე მოეკლა და სამყაროში მეკობრეობა გაექრო. მაგრამ ბეკეტს წინ აღუდგა მეკობრე ბარონების საძმო, რომელმაც იგი დაამარცხა „კარიბის ზღვის მეკობრეების“ მესამე ფილმში „მსოფლიოს დასასრული“ – იგი გემთან ერთად ჩაძირეს ჯეკ ბეღურამ და უილ ტერნერმა. კატლერ ბეკეტი — კინოფილმების ინტერნეტ მონაცემთა ბაზა (ინგლისური) ↑ Pirates of the Caribbean: The Complete Visual Guide, page 44, "Lord Cutler Beckett" (the "Letters" are pictured having "king George"'s signature, it is assumed he is the first)
ირჟი მალაშეკი

ირჟი მალაშეკი (ჩეხ. Jiří Malásek; დ. 7 აგვისტო, 1927, ბრნო — გ. 26 სექტემბერი, 1983, ტეპლიცე) — ჩეხი პიანისტი და კომპოზიტორი. მუსიკალური კარიერა დაიწყო 1950-იანი წლების ბოლოს. უკრავდა ბარებში, მუშაობდა ჩეხოსლოვაკიის რადიოსა და ტელევიზიისთვის. ამ დროს გაიცნო და დაუმეგობრდა ირჟი ბაჟანტს, ვისთან ერთადაც შექმნა ცნობილი და წარმატებული პიანოს დუეტი. დაწერა მუსიკა მრავალი ფილმისთვის, თეატრისა და მიუზიკლისთვის. გარდაიცვალა 1983 წელს, 56 წლის ასაკში, გულის შეტევით. ირჟი მალაშეკი კინოფილმების ინტერნეტ-მონაცემთა ბაზაში Jiří Malásek. Životopis (biografie). fdb.cz (ჩეხური) Jiří Malásek. kinobox.cz (ჩეხური)
ერეთო (მრავალმნიშვნელოვანი)

ერეთო შეიძლება აღნიშნავდეს: ერეთო — ჩანჩქერი საქართველოში ერეთო — სოფელი ყაზბეგის მუნიციპალიტეტში
ISO 3166-2

სტანდარტი ISO 3166-2 — სტანდარტიზაციის საერთაშორისო ორგანიზაციის მიერ გამოცემული სტანდარტ ISO 3166-ის ნაწილი, რომელიც განსაზღვრავს გეოკოდებს ყველა ქვეყნის ტერიტორიის პირველი ან პირველი და მეორე დონის ადმინისტრაციულ-ტერიტორიული დაყოფის ძირითადი ერთეულებისთვის. პირველად სტანდარტი გამოქვეყნდა 1998 წელს. სტანდარტ ISO 3166-2-ის მიზანი მდგომარეობს ყველა ქვეყნების ადმინისტრაციულ-ტერიტორიული დანაყოფის შესაბამისი ერთეულისათვის საერთაშორისო სტანდარტის მინიჭებაში მოკლე და უნიკალური ალფავიტ-ციფრული გეოკოდებით, უფრო ხელსაყრელი და ნაკლებად ერთმნიშვნელოვანი ფორმებით, ვიდრე მათი სრული დასახელება. ISO 3166-2-ის მიხედვით თითოეული კოდი შედგება დეფისით გაყოფილი ორი ნაწილისაგან: გეოკოდის პირველი ნაწილი მინიჭებულია სახელმწიფოს დომენ-კოდით, ISO 3166-1-ის Alpha2 სტანდარტის მიხედვით; მეორე ნაწილი — ერთ-, ორ- ან სამსიმბოლოიანი კოდი, გამოიყენება როგორც ასოები, ასევე ციფრები. ჩვეულებრივ ასოებიანი კოდი შეიქმნა სახელმწიფოთა ტერიტორიების, რეგიონების, პროვინციების, ოლქების, რაიონების, საგრაფოების, ქალაქების, ქალაქის ნაწილების და სხვების ადმინისტრაციულ-ტერიტორიული დანაყოფების ერთეულების დასახელების მსგავსად ან მათი ინგლისურენოვანი აბრევიატურით. სტანდარტ ISO 3166-2-ის გეოკოდები შექმნილია სახელმწიფოთა ტერიტორიების ადმინისტრაციულ-ტერიტორიული დაყოფის თავდაპირველი მონაცემების წარდგენის უფლებამოსილების მქონე ორგანიზაციების — სტატისტიკის, გეოგრაფიის, სტანდარტიზაციის და სხვა ეროვნული ორგანოების თავდაპირველ მონაცემთა საფუძველზე. სტანდარტ ISO 3166-2-ის მქონე სახელმწიფოთა ტერიტორიების ადმინისტრაციულ-ტერიტორიული ერთეულები მათთვის სტანდარტ ISO 3166-1-ის მიხედვით მინიჭებული გეოკოდებით. სახელმწიფოთა ტერიტორიების ადმინისტრაციულ-ტერიტორიული ერთეულები მათთვის სტანდარტ ISO 3166-1-ის მიხედვით მინიჭებული გეოკოდებით. ISO 3166-1 ISO 3166-3 UN/LOCODE სახელმწიფოთა ადმინისტრაციულ-ტერიტორიული დაყოფის გეოკოდები (ინგლისური) სახელმწიფოთა ადმინისტრაციულ-ტერიტორიული დაყოფის გეოკოდები (ინგლისური)
Radisson Hotels

Radisson Hotels — საერთაშორისო სასტუმროების კომპანია, შვილობილი სტუქტურა Carlson Rezidor Hotel Group, ბრენდების Radisson, Radisson Blu, Radisson RED და Park Inn by Radisson ოპერატორი. პირველი სასტუმრო Radisson აშენდა 1909 წელს მინეაპოლისის შტატში, აშშ–ში. სახელი Radisson იყო შერქმეული ფრანგი მკვლევარ პიერ-ესფისტ რადისონის პატივსაცემად. 1962 წელს სასტუმრო შეიძინა კურტ კარლსონმა (1914–1999) და იგი დღემდე მისი კომპანიის მფლობელობაშია. ამერიკული ჟურნალ „Hotels Magazine“-ის აზრით, 2015 წელს Carlson Rezidor Hotel Group-მა (მინეტონკა, მინესოტა, აშშ) სასტუმროების რაოდენობით მსოფლიოში მე–5 ადგილი დაიკავა (ფლობდა რა სასტუმროებს 87 ქვეყანაში), ისევე, როგორც „HOTELS 325“-ის, რომელშიც იგი მე-13 ადგილზეა მთელ მსოფლიოში ნომრების ფონდის მიხედვით (172 234 ნომერი) და მე-17 ადგილზე სასტუმროების რაოდენობის მიხედვით (1092 სასტუმრო). ბრენდი Radisson Blu გლობალური სასტუმროების ბრენდების ნომრების რიცხოვნებით (68270 ნომერი, 287 სასტუმროში) იმყოფება 31-ე ადგილზე. Radisson–ის სასტუმროების უმეტესობა განლაგებულია აშშ–ში. კომპანიის შტაბი მდებარეობს მინეაპოლისში,მინესოტას შტატში, სადაც აშენდა Radisson–ის პირველი სასტუმრო. ეს შენობა ასევე წარმოადგენს Carlson Companies-ის შტაბ-ბინას. აშშ-ში სულ არის 359 Radisson-ის სასტუმრო. რადისონ ბლუ ივერია — ხუთვარსკვლავიანი სასტუმრო ქალაქ თბილისში, ყოფილი „ინტურისტის“ სასტუმროს ტერიტორიაზე. თავდაპირველი 18-სართულიანი ნაგებობა 1967 წელს არქიტექტორ ო. კალანდარიშვილის მიერ, ი. ცხომელიძის მონაწილეობით აიგო. გასული საუკუნის უკანასკნელ წლებში მან ფუნქციური მნიშვნელობა და გარეგნული იერსახე დაკარგა. აფხაზეთის კონფლიქტის შემდეგ ათ წელზე მეტი ხნის განმავლობაში აქ დევნილები იყვნენ ჩასახლებული. XXI საუკუნის დასაწყისში შენობა მთავრობამ კომპანია სილკ როუდ ჯგუფს მიჰყიდა. ამ უკანასკნელმა სასტუმროს რეკონსტრუქცია დაიწყო და მართვის უფლება კომპანია Radisson-ს მიჰყიდა. 2009 წელს გაიხსნა განახლებული სასტუმრო ახალი სახელწოდებით „რადისონ ბლუ ივერია“. 18-სართულიან შენობაში 248 ოთახია, რომელთაგან 12 უმაღლესი კლასის აპარტამენტია. Radisson, როგორც ბრენდი, გამოიყენება სხვა ქვეყნებშიც. Radisson უწევს მომსახურებას 158 სასტუმროს ევროპაში, აფრიკასა და აზიაში. შეგიძლიათ იხილოთ მედიაფაილები თემაზე „Radisson Hotels“ ვიკისაწყობში. ოფიციალური საიტი ↑ Radisson About us. Radisson. ციტირების თარიღი: 2009-02-22. ↑ Radisson About us. Radisson. ციტირების თარიღი: 2009-02-22.
ერეთოს ჩანჩქერი

ერეთოს ჩანჩქერი — ჩანჩქერი საქართველოში, ყაზბეგის მუნიციპალიტეტში. მდებარეობს მდინარე მთიულეთის არაგვის მარჯვენა შენაკად — ერეთოსწყალზე, ყელის ვულკანური ზეგნის აღმოსავლეთ კიდეზე, ზღვის დონიდან 2300 მ-ზე. მდინარე ერეთოსწყლის სათავეებია მძლავრი წყაროები, შემდეგში მდინარე ტროგულ ხეობაში მიედინება და მეფისკალოს ლავური ნაკადის აღმოსავლეთ კიდეზე ჩანჩქერად ეშვება. სიმაღლე 45 მ, საშუალო წლიური ხარჯი დაახლოებით 1,0 მ³/წმ. ერეთოს ჩანჩქერი მაღალის თეთრი სვეტის სახით მოჩანს საქართველოს სამხედრო გზის მონაკვეთიდან გუდაურსა და ჯვრის უღელტეხილს შორის (ზვავამრიდ დერეფნებთან მდებარე პუნქტებიდან). შეტანილია „საქართველოს წითელ წიგნში“. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 63. ↑ ენციკლოპედია „საქართველო“, ტ. 3, თბ., 2014. — გვ. 37. ↑ „საქართველოს სსრ წითელი წიგნი“, გამომცემლობა «საბჭოთა საქართველო», თბ., 1982.
ერეკლე II-ისა და ანტონ კათოლიკოსის განჩინება

ერეკლე II-ისა და ანტონ კათოლიკოსის განჩინება 1767-1768 — მეფისა და კათოლიკოსის ნორმატიული აქტი შელახული სარწმუნოებისა და ეკლესიის მოშლილი საქმეების მოსაწესრიგებლად, აგრეთვე ზოგი სარწმუნოებრივი და სქესობრივი დანაშაულის აღსაკვეთად. შედგება 2 ნაწილისაგან: „ეპისკოპოსთა მიმართ“, რომელიც ერეკლე II-მ და ანტონ I-მა ერთობლივად შეადგინეს 1767 წელს; დანართი, რომელიც საკუთრივ მეფემ დაუმატა ერთობლივ ტექსტს 1768 წელს „თანა-ნება-მყოფითა სრულ ერთიანად... თავადთა, აზნაურთა, დიდვაჭართა და გლეხთათა“. განჩინება მთლიანად მაშინვე დაისტამბა თბილისში; გვერდებს თავზე აწერია: „მცნება მღუდელთათვის ეპისკოპოსთა მიმართ“. იგი ეხება მღვდლების „ცხოვრებას“ და კვალიფიკაციას, მრევლის სწავლებას, ეკლესიებისა და მათი მოწყობილობის მოვლა-პატრონობას, გამოყენებასა და შეძენა-განახლებას, საეკლესიო ქონების გაუცემლობა-გაუსხვისებლობას, „ნათლისღების“ შესრულებას, კვირა-უქმის შენახვას, კრძალავს ჯერ კიდევ შერჩენილი ქრისტიანობამდელი კულტების თაყვანისცემას, მისნობა-მწამლველობას, პირუტყვის უშვერ გინებასა და მამათმავლობას. განსაკუთრებით მძიმე დანაშაულისათვის საეკლესიო სასჯელს მეფემ დაუმატა უწყალო, ქართული სამართლისათვის თითქმის უჩვეულო სასჯელი — წამებით სიკვდილი. განჩინება ყოველ ეპისკოპოსს თავისი სამწესოს საყდრებში უნდა წაეკითხა და ხალხი გაეფრთხილებინა. ქართული სამართლის ძეგლები, ი. დოლიძის გამოც., ტ. 3, თბ., 1970, საბუთი 336; ფურცელაძე დ., ქართული საბჭოთა ენციკლოპედია, ტ. 4, თბ., 1979. — გვ. 180-181.
ფედერიკო და მონტეფელტრო

ფედრიკო III და მონტეფელტრო (იტალ. Federico III da Montefeltro; დ. 7 ივნისი, 1422, გუბიო, იტალია — გ. 10 სექტემბერი, 1482, ფერარა, იტალია) — რენასანსის ხანის ერთ-ერთი ყველაზე სახელგანთქმული იტალიელი კონდოტიერი. სამხედრო საქმესთან ერთად იგი ხელოვნების დიდი დამფასებელი და მეცენატი იყო. მან თავის კარზე თავი მოუყარა უამრავ ხელოვანსა და მეცნიერს, შექმნა იტალიის ერთ-ერთი ყველაზე დიდი ბიბლიოთეკა (სიდიდით მეორე ვატიკანის ბილიოთეკის შემდეგ), მის სკრიპტორიუმში გადამწერთა მთელი ჯგუფი მოღვაწეობდა. ფედერიკო და მონტეფელტროს რეზიდენცია განთავსებული იყო მის მიერვე აგებულ ადრეული რენესანსის ერთ-ერთ არქიტექტორულ შედვრში — ურბინოს „პალაცო დუკალეში“ (არქიტექტორი ლუჩანო ლაურანა). Bernardino Baldi: Vita e fatti di Federico da Montefeltro. Bologna, 1826 - Gino Franceschini: I Montefeltro. Mailand, 1970 Pierantonio Pialtroni: Commentari della Vita et gesti dell'Illustrissimo. Walter Tommasoli (გამომც.): Federico Duca di Urbino. Urbino 1966 Walter Tommasoli: La vita di Federico da Montefeltro 1422/1486. Urbino, 1978 Jan Lauts; Irmlind Luise Herzner: Federico da Montefeltro, Herzog von Urbino. Kriegsherr, Friedensfürst und Förderer der Künste. München 2001. Bernd Roeck und Andreas Tönnesmann: Die Nase Italiens. Federico da Montefeltro, Herzog von Urbino. Klaus Wagenbach Verlag, Berlin, 2005. ISBN 3803136164 Bernd Roeck: Mörder, Maler und Mäzene - Piero della Francescas „Geißelung“. Eine kunsthistorische Kriminalgeschichte. Verlag C. H. Beck, München, 2006, ISBN 3406550355 ბიოგრაფია ინგლისურ ენაზე
ლიპარტიანი

ლიპარტიანის ტიტულს ატარებდნენ შემდეგი პირები: გიორგი I ლიპარტიანი (გიორგი მამია IV-ის ძე დადიანი) – დაახ.1600-1620-იანი წლები ვამეყ ლიპარტიანი (ვამეყ გიორგის ძე დადიანი) – 1620-იანი-1658 წ.წ. გიორგი II ლიპარტიანი (გიორგი ვამეყის ძე დადიანი) – 1658-1662 წ.წ. კაცია ლიპარტიანი (კაცია ჩიქოვანი) – 1673-1681 წ.წ. გიორგი III ლიპარტიანი (გიორგი კაციას ძე ჩიქვანი) – 1681-1701/6 წ.წ. შამადავლე ლიპარტიანი (შამადავლე გიორგის ძე ჩიქვან-დადიანი) – 1714-1728 წ.წ. გიორგი IV ლიპარიტიანი (გიორგი ჩიქვან–დადიანი) – 1732-1754 წ.წ. მანუჩარ ლიპარტიანი (მანუჩარ კაციას ძე დადიანი) – 1799-1805 წ.წ.
ერეკლე II-ის სტამბა

ერეკლე II-ის სტამბა — დაარსდა თბილისში 1749 წელს, იარსება 1802 წლამდე. თავდაპირველად მოთავსებული იყო ანჩისხატის ეკლესიის ეზოში, საპატრიარქო პალატის შენობაში, 1763 წლიდან კი ქალაქის ცენტრში — მეფის სასახლეში. 1781-1782 წლებში სტამბას საფუძვლიანი რეკოსტრუქცია გაუკეთეს: დადგეს ახალი საბეჭდი დაზგა, ჩამოასხეს შრიფტი და სხვა. პირველ ხანებში სტამბას მძიმე პირობებში უხდებოდა მუშაობა მისი თავკაცის — ანტონ I კათოლიკოსის საქართველოდან განდევნისა და რთული პოლიტიკური ვითარების გამო. 1763 წლიდან წიგნების ბეჭდვა-გამოცემის საქმეს გამოცოცხლება დაეტყო, რასაც მთელ რიგ პირობებთან ერთად ხელი შეუწყო ანტონის სამშობლოში დაბწუნებამ. 1784 წლიდან სტამბას სათავეში ჩაუდგა ერეკლე II-ის კარის ეკლესიის მოძღვარი, მარტყოფელი მღვდელი ქრისტეფორე კეჟერაშვილი, რომელმაც იჯარით აიღო სტამბა. არსებითი ცვლილებები შეიტანა ქართული წიგნის ბეჭდვის საქმეში, გაზარდა ტირაჟი, ზრუნავდა მისი სწრაფი რეალიზაციისათვის. წიგნებს კალენდრის სახით დაურთო ცნობები თვეებსა და საეკლესიო დღესასწაულებზე, გაზარდა წიგნების ოდენობა დასახელების მიხედვით. საერთოდ სტამბაში დაიბეჭდა 28 დასახელების წიგნი, მ. შ. „დავითნი“, „სახარება“, „სამოციქულო“, „კონდაკი“, „ლოცვანი“, „კურთხევანი“ და სხვა, ფილოსოფიური და ისტორიული ხასიათის წიგნები „კიტაიის სიბრძე“, დ. ბაგრატიონის „ნარკუევი“ და სხვა. ძველი ქართული ნაბეჭდი ორიგინალური ლიტერატურის უმეტესი ნაწილი გამოცემულია ერეკლეს სტამბაში (ანტონ I კათოლიკოსის „ქადაგება“, „შესხმა პირველი ახლისა ამის წიგნი-საბეჭდისა“ და სხვა). საქართველოს ეროვნულ არქივში დაცულია მუშრიბ დავით ყორღანაშვილის მიერ თავად ციციანოვისთვის (1803 წლის 12 აპრილი) მიწერილი წერილი, რომელშიც მოთხრობილია ერეკლეს სტამბის ისტორია. კასრაძე ო., ქართული საბჭოთა ენციკლოპედია, ტ. 4, თბ., 1979. — გვ. 181. კასრაძე ო., ძველი ქართული ნაბეჭდი წიგნი, თბ., 1973. კასრაძე ო., ქართული წიგნის ბეჭდვის კერები (XVIII ს.), თბ., 1980. კასრაძე ო., ენციკლოპედია „საქართველო“, ტ. 3, თბ., 2014. — გვ. ?. ↑ ერეკლე II-ის სტამბის ისტორია ეროვნული არქივის კვირის დოკუმენტში — საქართველოს ეროვნული არქივი, 28 იანვარი 2015.
სუპერ 8 (ფილმი)

„სუპერ 8“ (ინგლ. Super 8) — 2011 წლის ამერიკული სამეცნიერო ფანტასტიკური საშინელებათა ჟანრის ფილმი, რომლის სცენარის ავტორი, თანაპროდიუსერი და რეჟისორია ჯეი ჯეი აბრამსი, ხოლო პროდიუსერი – სტივენ სპილბერგი. მთავარ როლებს ფილმში ასრულებენ ჯოელ კორტნი, ელ ფენინგი და კაილ ჩენდლერი. ისინი განასახიერებენ მოზარდებს, რომლებიც სუპერ 8-იან ფირზე იღებენ საკუთარ ფილმს, მაგრამ ამ დროს ხდებიან მატარებლის კატასტროფის მომსწრენი, რასაც ქალაქში საშინელი ამბები მოჰყვება. ფილმი გადაიღეს უირტონში (დასავლეთი ვირჯინია) და იქვე მდებარე ადგილებში. „სუპერ 8“ გამოვიდა 2011 წლის 10 ივნისს სტანდარტულ და IMAX-ის კინოთეატრებში. კრიტიკოსებმა მას დადებითი შეფასება მისცეს, აღნიშნეს რა ნოსტალგიური ელემენტები, ვიზუალური ეფექტები, მუსიკა და მსახიობთა გუნდის, განსაკუთრებით ფენინგის და კორტნის შესრულება. თავად ფილმი შეადარეს ჟანრის კლასიკურ ნამუშევრებთან „უცხოპლანეტელი“, „დარჩი ჩემთან“ და „ლენჩები“. „სუპერ 8“ აგრეთვე კომერციულად წარმატებული იყო და 50 მილიონი აშშ დოლარის ბიუჯეტით 260 მილიონი მოიპოვა. მას მიენიჭა მრავალი ჯილდო და ნომინაცია, ტექნიკურ და სპეციალურ ეფექტებთან დაკავშირებულ კატეგორიებში, ჯაკინოს მიერ დაწერილი მუსიკისთვის და კორტნის და ფენინგის სამსახიობო შესრულებისთვის. „სუპერ 8“ — კინოფილმების ინტერნეტ-მონაცემთა ბაზა (ინგლისური) „სუპერ 8“ — Allmovie-ზე „სუპერ 8“ — Box Office Mojo-ზე „სუპერ 8“ — Rotten Tomatoes ↑ Kaufman, Amy (June 9, 2011). „Movie Projector: 'Super 8' faces off against 'X-Men'; both will destroy 'Judy Moody'“. Los Angeles Times. Tribune Company. ციტირების თარიღი: June 11, 2011. ↑ 2.0 2.1 „სუპერ 8“ — Box Office Mojo-ზე
დიუნკერკი (2017 წლის ფილმი)

„დიუნკერკი“ (ინგლ. Dunkirk) — 2017 წლის ფილმი, რომლის სცენარის ავტორი, რეჟისორი და თანაპროდიუსერია კრისტოფერ ნოლანი. იგი აღწერს მეორე მსოფლიო ომის მოვლენას, დიუნკერკის ბრძოლას. როლებს ასრულებენ ფიონ უაიტჰედი, ტომ გლინ-კარნი, ჯეკ ლოუდენი, ჰარი სტაილზი, ანეირინ ბარნარდი, ჯეიმზ დ'არსი, ბარი კეოგანი, კენეთ ბრანა, კილიამ მერფი, მარკ რაილენსი და ტომ ჰარდი. ფილმი წარმოებულია ბრიტანული, ფრანგული და ჰოლანდიური კომპანიების მიერ, ხოლო დისტრიბუტორია Warner Bros. Pictures. „დიუნკერკი“ მოვლენებს სამი კუთხით აჩვენებს – საჰაერო, საზღვაო და სახმელეთო რაკურსებიდან. მასში მინიმალური რაოდენობის დიალოგები ჟღერს, ვინაიდან ნოლანს სურდა, მღელვარება გამოეწვია ოპერატორის და მუსიკის დახმარებით. გადაღება დაიწყო 2016 წლის მაისში, დიუნკერკში, ხოლო დასრულდა ლოს-ანჯელესში. იგი მიმდინარეობდა IMAX-ის და ტრადიციულ 65 მმ-იან ფირებზე. ფილმში გამოიყენება დიდი რაოდენობის პრაქტიკული ეფექტები, მრავალი დუბლიორი, ნავები და მეორე მსოფლიო ომის პერიოდის თვითმფრინავები. ფილმის პრემიერა გაიმართა 2017 წლის 13 ივლისს ლონდონის Odeon-ში. იგი ბრიტანეთსა და აშშ-ში 21 ივლისს გამოვიდა, IMAX-ის, ისევე, როგორც 70 მმ-იან და 35 მმ-იან ფორმატებში. „დიუნკერკი“ ომის თემაზე გადაღებულ ფილმებს შორის ყველაზე შემოსავლიანია, 523 მილიონი აშშ დოლარით. კრიტიკოსებმა იგი დადებითად შეაფასეს სცენარის, რეჟისურის და ოპერატორის ნამუშევრის მხრივ, ზოგიერთმა მათგანმა კი ნოლანის საუკეთესო ნამუშევარი და საომარ თემაზე ყველა დროის ერთ-ერთი საუკეთესო ფილმი უწოდა. ↑ დამატებითი: Warner Bros. Pictures, RatPac-Dune Entertainment, Canal+, Ciné+ და Studiocanal. ოფიციალური საიტი დიუნკერკი Twitter-ზე „დიუნკერკი“ — კინოფილმების ინტერნეტ-მონაცემთა ბაზა (ინგლისური) „დიუნკერკი“ — Metacritic-ზე „დიუნკერკი“ — Box Office Mojo-ზე „დიუნკერკი“ — Rotten Tomatoes ↑ Debruge, Peter. (17 July 2017) Film Review: Christopher Nolan's 'Dunkirk'. დაარქივებულია ორიგინალიდან — 23 July 2017. ↑ Film Releases. დაარქივებულია ორიგინალიდან — 13 July 2017. ↑ 3.0 3.1 3.2 WORLDWIDE RELEASE DATES. დაარქივებულია ორიგინალიდან — 9 July 2017. ↑ DUNKIRK (2017). British Board of Film Classification. დაარქივებულია ორიგინალიდან — 5 July 2017. ↑ 5.0 5.1 5.2 5.3 British Films Directory. დაარქივებულია ორიგინალიდან — 30 December 2016. ↑ 6.0 6.1 Dunkirk (2017). დაარქივებულია ორიგინალიდან — 20 July 2017.